ฉีดนาคุมแบบ 3 เดือน ติดต่อกันมา 5 ปี 3 เดือนนี้ ก่อนครบ กำหนด จะมีเลือด เหมือนเป็นประจำเดือน ปกติ ก่อนวันครบกำหนดฉีด ประมาณ 2-3 อาทิตย์ ควรทำอย่างไรคะ
สวัสดีค่ะ การใช้ยาคุมแบบฉีดคุมกำเนิดทุก 3 เดือนนั้น ควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1%โดยยาคุมแบบฉีดอาจทำให้มีผลข้างเคียงเช่นเลือดออกผิดปกติทางช่องคลอดแบบกระปริดกระปรอยได้ ซึ่งการมีผลข้างเคียงดังกล่าวไม่ได้บ่งบอกว่ายาไม่ได้ประสิทธิภาพ อาจจะงดเว้นการมีเพศสัมพันธ์ในช่วงที่มีเลือดออกมาไปก่อน และสังเกตอาการ ถ้าเลือดออกไม่กี่วันแล้วหยุดไป ก็น่าจะสามารถไปฉีดยาคุมต่อได้ตามปกติ แต่หากยังมีเลือดออกต่อเนื่องเกิน 7 วันขึ้นไปแล้ว ก็ควรไปพบแพทย์เพื่อตรวจหาสาเหตุที่แน่ชัดที่ทำให้มีเลือดออกผิดปกติทางช่องคลอดเช่นความผิดปกติของมดลูกหรือรังไข่ต่อไป